ไฟแนนซ์ทูเดย์
วันนี้ขอเก็บตกมติ ครม.ยิ่งลักษณ์ ชินวัตร เพราะมีหลายเรื่องที่น่าสนใจชวนติดตาม
10 ต.ค. 2555

...วันนี้ขอเก็บตกมติ ครม.ยิ่งลักษณ์ ชินวัตร เพราะมีหลายเรื่องที่น่าสนใจชวนติดตาม
หนึ่ง ครม.มีมติอนุมัติให้องค์การขนส่งมวลชน กรุงเทพ (ขสมก.) กู้เงิน 5,402 ล้านบาท เพื่อนำไปชำระค่าน้ำมันเชื้อเพลิงและค่าเหมาซ่อมในปี 2556




 
สอง อนุมัติให้การทางพิเศษแห่งประเทศไทย (กทพ.) กู้เงินในประเทศเพื่อปรับโครงสร้างหนี้เงินกู้ในปีงบประมาณ 2556 จำนวน 5,600 ล้านบาท 
สาม เห็นชอบกรอบการระบายข้าวโพดเลี้ยงสัตว์ปี 2551/2552 ในปริมาณกว่า 8.94 หมื่นตัน โดยให้ระบาย 3 วิธีการ คือ 1.ระบายแบบรัฐต่อรัฐหรือจีทูจี 2.ขายเป็นการทั่วไป 3.ขายในตลาดซื้อขายสินค้าเกษตรล่วงหน้าแห่งประเทศไทย 
น.ส.ยิ่งลักษณ์ นายกรัฐมนตรี เสนอว่าการระบายข้าวโพดดังกล่าว ควรระบายขายในประเทศ เพราะขณะนี้ผู้ประกอบการผลิตอาหารสัตว์ต้องการข้าวโพดเพื่อนำไปทำอาหารสัตว์ ในขณะที่ปริมาณข้าวโพดขาดแคลน 
ครม.มั่นใจว่า การขายข้าวโพดชุดนี้จะได้ราคาเกิน 10 บาทต่อกิโลกรัมแน่นอน
...11-14 ต.ค.นี้ ใครสนใจซื้อบ้านมือสองไปยลโฉมกันได้ที่ศูนย์การประชุมแห่งชาติสิริกิติ์ ธนาคารกรุงไทยนำทรัพย์สินกว่า 3.3 หมื่นยูนิต มูลค่ากว่า 8,800 ล้านบาท ไปร่วมในงานมหกรรมบ้านและคอนโดครั้งที่ 27 โดยออกโปรโมชันดอกเบี้ย 0% นาน 12 เดือนให้เป็นพิเศษ